DA Den Europæiske Unions Tidende C 391/1

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET MANDAG DEN 15. JUNI 2015

(2015/C 391/01)

Indhold

Højtideligt åbningsmøde 1

Møde i Den Blandede Parlamentariske Forsamling 2

Den Blandede Parlamentariske Forsamlings sammensætning 2

Akkreditering af ikke-parlamentariske repræsentanter 2

1. Vedtagelse af dagsorden (AP101.763) 2

2. Godkendelse af protokollen fra det sidste møde under Den Blandede Parlamentariske Forsamlings 28. samling (EUT C 160 af 13.5.2015) 2

3. Meddelelser fra formændene herunder om afgørelser, der blev truffet på Præsidiets møde den 14. juni 2015 2

4. Redegørelse ved Neven Mimica, medlem af Kommissionen med ansvar for internationalt samarbejde og udvikling 3

5. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye« 3

6. Spørgsmål til Kommissionen 3

7. Kommissionens opfølgning på beslutninger vedtaget på den 28. samling i Den Blandede Parlamentariske Forsamling 4

8. Finansiering af investeringer og handel, herunder infrastruktur, i AVS-landene ved hjælp af EU’s blandingsmekanismer 4

9. Beretning fra de økonomiske og sociale partnere 4

PROTOKOL FRA MØDET MANDAG DEN 15. JUNI 2015

(Mødet åbnet kl. 11.00)

Højtideligt åbningsmøde

Talere:

Jeko Luveni, formand for Fijis parlament, Fitz A. Jackson, medformand for Den Blandede Parlamentariske Forsamling, Louis Michel, medformand for Den Blandede Parlamentariske Forsamling, og Josaia V. Bainimarama, premierminister for Republikken Fiji.

(Mødet blev udsat kl. 12.10 og genoptaget kl. 15.09)

FORSÆDE: Fitz A. JACKSON

Medformand

Møde i Den Blandede Parlamentariske Forsamling

Medformanden bød alle deltagerne velkommen.

Den Blandede Parlamentariske Forsamlings sammensætning

Medformanden meddelte, at medlemslisten for Den Blandede Parlamentariske Forsamling, som fremsendt af myndighederne i AVS-landene og Europa-Parlamentet, ville blive vedføjet protokollen som bilag.

Akkreditering af ikke-parlamentariske repræsentanter

Medformanden meddelte, at der som følge af et tilfælde af force majeure var blevet modtaget en anmodning om akkreditering af en ikke-parlamentarisk repræsentant i henhold til artikel 17, stk. 1, i Cotonouaftalen og artikel 1, stk. 2, i forretningsordenen for Den Blandede Parlamentariske Forsamling. Repræsentantens tilstedeværelse ville blive indskrevet og dennes navn vedføjet protokollen som bilag.

FORSÆDE: Louis MICHEL

Medformand

1. Vedtagelse af dagsorden (AP101.763)

Medformanden meddelte, at AVS-Ministerrådet desværre ikke ville være repræsenteret ved dette møde grundet et forslag om et mistillidsvotum til Vanuatus regering i Vanuatus parlament. Der ville blive givet skriftlige besvarelser på de spørgsmål, der var stillet til AVS-Ministerrådet i forbindelse med spørgetiden.

Dagsordenen blev vedtaget i den form, der fremgår af denne protokol.

2. Godkendelse af protokollen fra det sidste møde under Den Blandede Parlamentariske Forsamlings 28. samling (EUT C 160 af 13.5.2015)

Protokollerne godkendtes.

3. Meddelelser fra formændene herunder om afgørelser, der blev truffet på Præsidiets møde den 14. juni 2015

Medformanden redegjorde for resultaterne af Præsidiets møde den 14. juni 2015.

Følgende afgørelser blev truffet:

a) De stående udvalg ville udarbejde følgende betænkninger til vedtagelse under den 31. samling: Udvalget om Politiske Spørgsmål — Forbedring af participatorisk regeringsførelse gennem decentralisering og styrkelse af demokrati og lokal forvaltning Udvalget om Økonomisk Udvikling, Finanser og Handel — Et kontinentalt frihandelsområde i Afrika — mulighederne for at fremme den interne handel i Afrika og de potentielle fordele heraf for AVS Udvalget om Sociale Anliggender og Miljø — Migration mellem AVS-landene og EU-medlemsstaterne: årsager, konsekvenser og strategier for fælles styring

b) at det 13. regionale møde i det sydlige Afrika skulle afholdes i ugen den 2.—6. november 2015

c) at organisere en tjenesterejse for Præsidiet til Milano til EXPO 2015 og en undersøgelsesmission til Lampedusa den 26.—28. september 2015

d) at organisere en undersøgelsesmission til Zimbabwe inden udgangen af 2015, forudsat at man kunne nå til enighed med landet om passende datoer

e) at suspendere valgobservationsmissionen til Burundi i lyset af forholdene i landet

f) at bekræfte, at Forsamlingens 30. samling ville finde sted den 7.—9. december 2015 i Mozambique.

Medformanden orienterede Forsamlingen om, at kvindeforummet havde holdt møde lørdag morgen under fælles forsæde af Kashetu Kyenge og Ana Rita Sithole (Mozambique). Temaet for mødet var »Fremme af kvinders adgang til ordentligt arbejde og ligestilling på beskæftigelsesområdet«.

Medformanden meddelte følgende frister:

— for ændringsforslag til kompromisbeslutningerne om hhv. naturkatastrofen i Vanuatu (og nabostaterne): Vejen frem, herunder regionalt samarbejde, og om situationen i Den Centralafrikanske Republik: tirsdag den 16. juni 2015 kl. 12.00

— for anmodninger vedrørende afstemningsprocedurerne: onsdag den 17. juni 2015 kl. 10.00, skriftligt.

4. Redegørelse ved Neven Mimica, medlem af Kommissionen med ansvar for internationalt samarbejde og udvikling

Neven Mimica skitserede EU's forpligtelser forud for de tre store udviklingsrelaterede internationale konferencer i 2015: den tredje internationale konference om udviklingsfinansiering i Addis Abeba, De Forenede Nationers topmøde i New York med henblik på vedtagelse af udviklingsdagsordenen for perioden efter 2015 og den 21. partskonference under FN's rammekonvention om klimaændringer i Paris i december. Ambitiøse EU-forpligtelser angående officiel udviklingsbistand og mål for drivhusgasreduktioner ville ikke være tilstrækkeligt. Andre ligesindede lande og institutioner ville også være nødt til at forpligte sig, hvis målene vedrørende bæredygtig udvikling og klimaforandringer skulle opfyldes. En fælles AVS-EU-holdning med henblik på de tre konferencer ville have væsentlig vægt i forbindelse med forhandlingerne. Kommissær Mimica understregede endvidere, at der er behov for ansvarlighed og effektive mekanismer til at overvåge, om forpligtelserne bliver fulgt op af resultater.

5. Drøftelse med Neven Mimica, medlem af Kommissionen med ansvar for internationalt samarbejde og udvikling — »catch-the-eye«

Indlæg: Michèle Rivasi, Mohamed Youssouf Goumaneh (Djibouti), Davor Ivo Stier, Adjedoue Weidou (Tchad), Kashetu Kyenge, James Munthali (Malawi), David Martin, Javier Nart, Lidia Senra Rodriguez, Louis Michel, Joachim Zeller, Marielle de Sarnez og Michael Gahler.

Drøftelsen fokuserede på klimaforandringer og nedbringelse af katastroferisici, med indlæg om emner som EU's forpligtelser i forbindelse med klimaforandringer, innovativ finansiering og overvågning af klimaforpligtelser, forbindelserne mellem klimaforandringer, migration og naturkatastrofer samt opførelse af fremtidige midler under De Europæiske Udviklingsfonde på budgettet.

Kommissær Mimica besvarede medlemmernes spørgsmål efter »catch the eye«-proceduren.

6. Spørgsmål til Kommissionen

Der blev i alt stillet 18 spørgsmål til Europa-Kommissionen.

Kommissionen havde forinden besvaret spørgsmålene skriftligt. Kommissær Mimica gav mundtlige svar på de supplerende spørgsmål fra følgende medlemmer:

spørgsmål nr. 6 fra Michèle Rivasi om en fælles AVS-EU-holdning til klimaforhandlingerne

spørgsmål nr. 7 fra Catherine Bearder om konferencen i Kasane, Botswana, om kriminalitet i forbindelse med vilde dyr og planter

spørgsmål nr. 8 fra Louis-Joseph Manscour (repræsenteret af Derek Vaughan) om bekæmpelse af ikke-overførbare sygdomme i AVS-landene

spørgsmål nr. 9 fra Eider Gardiazabal Rubial (repræsenteret af Derek Vaughan) om indvirkningen af forfølgelsen af menneskerettighedsforkæmpere på HIV/AIDS

spørgsmål nr. 11 fra David Martin om bestemmelsen i ØPA'erne om sammenkoblingen med menneskerettighederne

spørgsmål nr. 12 fra Pavel Telicka (repræsenteret af Petr Jezek) om gennemførelsen af våbenhandelsaftalen

spørgsmål nr. 13 fra Enrique Guerrero Salom (repræsenteret af Norbert Neuser) om Republikken Ækvatorialguinea

spørgsmål nr. 16 fra Nathalie Griesbeck om civile registre og statistikker.

Stillerne af spørgsmål nr. 1, 2, 5, 10, 14, 17 og 18 havde ingen supplerende spørgsmål.

Stillerne af spørgsmål nr. 3, 4 og 15 var ikke til stede.

7. Kommissionens opfølgning på beslutninger vedtaget på den 28. samling i Den Blandede Parlamentariske Forsamling

Et dokument vedrørende Kommissionens opfølgning på beslutninger vedtaget af Den Blandede Parlamentariske Forsamling i Strasbourg i december 2014 indgik i dossieret.

8. Finansiering af investeringer og handel, herunder infrastruktur, i AVS-landene ved hjælp af EU’s blandingsmekanismer

Udvalget om Økonomisk Udvikling, Finanser og Handel

Ordførere: Malement Liahosoa (Madagaskar) og David Martin

Malement Liahosoa (Madagaskar) og David Martin fremlagde betænkningen.

Indlæg: Andre R. Worrell (Barbados), Bogdan Brunon Wenta, Netty Baldeh (Gambia), Joyce Laboso (Kenya), Mohamed El Mokhtar Zamel (Mauretanien), Marielle de Sarnez, Adjedoue Weidou (Tchad), Lidia Senra Rodríguez, Bodil Ceballos, Felix C.M. Mutati (Zambia), Krzysztof Hetman, Pedro Silva Pereira, Boleslaw Piecha, Neena Gill, Derek Vaughan, Michael George Peyrefitte (Belize) og Peter Craig McQuaide (Europa-Kommissionen).

Blandingen af tilskud og lån, som gør det muligt at udnytte en betydelig finansiering fra den private sektor, vil gøre flere midler tilgængelige til udvikling. Følgelig vil lavere renter gøre projekter med en højrisikoprofil eller en lav profitmargen gennemførlige. For at være effektiv skal blandingen være baseret på gennemsigtige procedurer, der sikrer, at additionalitetsprincippet anvendes, og at regeringen i modtagerlandet er involveret. Et ganske lille mindretal af medlemmerne var uenigt i brugen af offentlig-private partnerskaber.

David Martin afrundede drøftelsen.

9. Beretning fra de økonomiske og sociale partnere

Redegørelse ved Xavier Verboven, formand for AVS-opfølgningsudvalget under Det Europæiske Økonomiske og Sociale Udvalg

Xavier Verboven redegjorde for de økonomiske og sociale partneres forberedelser til de internationale konferencer om udviklingsfinansiering, udviklingsdagsordenen for perioden efter 2015 og klimaforandringer.

Indlæg: Michael George Peyrefitte (Belize), Adjedoue Weidou (Tchad), Louis Michel, Ousmane Kaba (Guinea), Marielle de Sarnez, Joe Koim Komun (Papua Ny Guinea), Jo Leinen, James Munthali (Malawi), Mohamed Youssouf Goumaneh (Djibouti), Juan Fernando Lopez Aguilar, Norbert Neuser om en bemærkning til forretningsordenen, Fitz A. Jackson (medformand), Netty Baldeh (Gambia), Mohamed Ben Oumar (Niger) og Arne Gericke.

Xavier Verboven afrundede drøftelsen.

(Mødet hævet kl. 18.58)